  Туспуктэм: Удмуртиысь тӧролэн но кивалтэтлэн пресс-службазы Майя Бывальцева 1-тӥ куарусёнэ Удмуртилэн тӧроез Александр Бречалов Уваысь 4 номеро школае вуылӥз. Со пиналъёсты, дышетӥсьёсты но анай-атайёсты выль дышетскон ар кутсконэн ӟечкылаз но школаез рос-прос выльдон ужъёсты дунъяз. Со сярысь элькун тӧролэн но кивалтэтлэн пресс-службазы ивортӥз. « Вань пиналъёслы, уката ик 11-тӥ классын дышетскисьёслы, тодазы вайытэме потэ: дышетӥсьёс понна тужгес бадӟым данъет – тӥляд вормонъёсты но саклыкты. Эн вунэтэ дышетӥсьёстылы тау карыны, уката ик тӥляд школаяды сыӵе кужмо педагогъёсты » Александр Бречалов, Удмуртилэн тӧроез Уваысь 4 номеро школалэн юртэзлы 57 ар ни. Федерал программая солэсь борддоръёссэ, выжзэ, вӧлдэтсэ, азьпалзэ но пырон интызэ вылдӥзы, ӧсъёсты, гумыосты но электроезъёсты воштӥзы, возьмаськон инты лэсьтӥзы. 2019-тӥ арын «Большой ремонт» улосвыл программая укнооссэ но липетсэ воштӥзы вал, 2020-тӥ арын «Образование» йӧскалык ӵектосъя спортзалэз тупатъязы, «Точка роста» центр усьтӥзы. Школаын 1 сюрс 139 дышетскисез. Бадӟым классъёсын дышетсиксьёс понна биологиез но химиез мургес дышетонъя классъёс усьтэмын. Татын асьсэлэн геазетсы, радиозы, волонтёръёслэн отрядзы вань, озьы ик «Движение Первых» огазеяськонэ пырисько ни. 1-тӥ куарусёнэ Удмуртиын сизьым школаез рос-прос тупатъям бере усьтӥзы, 16 дышетсконниын ужъёс азьланьтӥсько на. Оглом 2025-тӥ арозь 34 школаосты рос-прос тупатъялозы, укмыссэ кылем арын выльдӥзы. 1-15 куарусёнэ школаосын 28 «Точка роста» центръёс усьтозы. Озьы элькунын соос 147 луозы ни. Вуоно арын эшшо 17 центр кылдытыны чакламын. Тодэ вайытом, 2023-тӥ арын школаос но нылпи садъёс доры нуись 52 сюресъёсты тупатъязы. Тегъёс: школаос Ува АлександрБречалов Тодонлыкнунал Удмуртия  